Document ID: 32006R0970

KOMISJONI MÄÄRUS (EÜ) nr 970/2006,
29. juuni 2006,
millega muudetakse määrust (EÜ) nr 2305/2003, millega avatakse kolmandatest riikidest imporditava odra ühenduse tariifikvoot ja sätestatakse selle haldamine
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 12 lõiget 1,
ning arvestades järgmist:
(1)
Nõukogu otsusega 2006/333/EÜ (2) heaks kiidetud kirjavahetuse vormis lepingu sõlmimisega Euroopa Ühenduse ja Ameerika Ühendriikide vahel vastavalt 1994. aasta üldise tolli- ja kaubanduskokkuleppe (GATT) (3) artikli XXIV lõikele 6 ja artiklile XXVIII on ette nähtud odra tariifikvoodi suurendamine 6 215 tonni võrra.
(2)
Komisjoni määrusega (EÜ) nr 2305/2003 (4) avatakse ühenduse tariifikvoot odrale. Otsusega 2006/333/EÜ heaks kiidetud lepingu rakendamisel tuleks suurendada kvoodiga ettenähtud odra kogust.
(3)
Lihtsustamise huvides tuleks välja jätta määruse (EÜ) nr 2305/2003 vananenud 2004. aastat käsitlevad sätted.
(4)
Eeskirjade selgitamiseks tuleks sätestada, et olulised impordilitsentsi taotlused tuleb esitada hiljemalt esmaspäevaks, kuid võib esitada varem.
(5)
Süsteemi haldamise ajakohastamist silmas pidades tuleks sätestada komisjoni nõutavate andmete saatmine elektroonilisel kujul.
(6)
Eeskirjade selgitamiseks tuleks sõna “vähenduskoefitsient” asendada sõnaga “jaotuskoefitsient”.
(7)
Seega tuleks määrust (EÜ) nr 2305/2003 vastavalt muuta.
(8)
Kuna otsusega 2006/333/EÜ heaks kiidetud lepinguga on ette nähtud selle rakendamine alates 1. juulist 2006, siis peab käesolevat määrust rakendama alates selle Euroopa Liidu Teatajas avaldamise kuupäevast.
(9)
Käesoleva määrusega ette nähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2305/2003 muudetakse järgmiselt.
1.
Artikkel 1 asendatakse järgmisega:
“Artikkel 1
1. Käesolevaga avatakse tariifikvoot 306 215 tonni CN-koodi 1003 00 (järjekorranumber 09.4126) alla kuuluva odra impordiks.
2. Tariifikvoot avatakse iga aasta 1. jaanuaril. Tariifikvoodi raames kohaldatakse imporditollimaksu 16 eurot tonni kohta.
Kui käesolevas määruses nimetatud tooteid imporditakse lõikega 1 ettenähtud kogustest rohkem, kohaldatakse määruse (EÜ) nr 1784/2003 artikli 10 lõiget 1.”
2.
Artiklit 3 muudetakse järgmiselt:
a)
lõiget 1 muudetakse järgmiselt:
i)
esimene lõik asendatakse järgmisega:
“1. Impordilitsentsi taotlused esitatakse liikmesriikide pädevatele asutustele iga nädala esmaspäeval hiljemalt kell 13.00 (Brüsseli aja järgi).”
ii)
kolmas lõik jäetakse välja;
b)
lõike 2 esimeses lõigus asendatakse esimene lause järgmisega:
“Hiljemalt litsentsitaotluste esitamise viimasel päeval kell 18.00 Brüsseli aja järgi saadavad pädevad asutused komisjonile elektroonilisel teel teatise vastavalt käesoleva määruse lisas esitatud näidisele ning teatavad esitatud litsentsitaotlustega hõlmatud üldkoguse.”
c)
lõige 3 asendatakse järgmisega:
“3. Kui alates turustusaasta algusest määratud kogused ja lõikes 2 osutatud kogused ületavad üheskoos asjakohase turustusaasta kvoodi, kehtestab komisjon hiljemalt kolmandal tööpäeval pärast taotluste esitamise viimast päeva ühtse jaotuskoefitsiendi, mida kohaldatakse taotletud koguste suhtes.”
d)
lõikes 4 asendatakse esimene lause järgmisega:
“Ilma et see piiraks lõike 3 kohaldamist, antakse litsentsid välja neljandal tööpäeval pärast taotluste esitamise tähtpäeva.”
Artikkel 2
Käeolev määrus jõustub selle Euroopa Liidu Teatajas avaldamise päeval.
Käesolevat määrust kohaldatakse alates 1. juulist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. juuni 2006

Labels: 3
17
5